Հավելված
ՀՀ կառավարության 2019թ.
“\_\_\_”\_\_\_\_\_\_\_\_\_-ի N -Ն
որոշման

Կ Ա Ր Գ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՑԱՄԱՔԱՅԻՆ ՏԱՐԱԾՔԻ ԾԱԾԿՈՒՅԹԻ ԴԱՍԱԿԱՐԳՄԱՆ

1. Սույն կարգով կարգավորվում են Հայաստանի Հանրապետության ցամաքային տարածքի ծածկույթի դասակարգման հետ կապված հարաբերությունները:

2. Ցամաքային տարածքի ծածկույթի դասակարգումն իրականացվում է հողերի ընթացիկ հաշվառման արդյունքում կազմված հողային ֆոնդի առկայության և բաշխման վերաբերյալ հաշվետվության (հողային հաշվեկշռի) յուրաքանչյուր տարվա տվյալների հիման վրա:

3. Ցամաքային տարածքիծածկույթի դասակարգումը կազմվում է ըստ վարչատարածքային բաժանման` համայնք, մարզ, հանրապետություն:

4. Ցամաքային տարածքի ծածկույթի դասակարգումը բաղկացած է տեքստային մասից և սույն հավելվածի ***Ձև***-ի համաձայն լրացված աղյուսակից։

5. Ցամաքային տարածքի ծածկույթը դասակարգվում է՝

1) մշակովի հողեր,

2) մարգագետիններ,

3) ծառածածկ տարածքներ,

4) թփուտապատ տարածքներ,

5) ջրածածկ տարածքներ,

6) բուսականությունից զուրկ տարածքներ:

6. Մշակովի հողերի դասի կազմում ընդգրկվում են հողային ֆոնդի՝

1) գյուղատնտեսական նշանակության հողերից՝ վարելահողերի 100 տոկոսը և բազմամյա տնկարկների 100 տոկոսը,

2) բնակավայրի հողերի բնակելի կառուցապատման՝ տնամերձ և այգեգործական հողերի 60 տոկոսը,

3) անտառային հողերից՝ վարելահողերի 100 տոկոսը:

7. Մարգագետինների դասի կազմում ընդգրկվում են հողային ֆոնդի՝

1. գյուղատնտեսական նշանակության հողերից՝ խոտհարքների 100 տոկոսը, արոտավայրերի 100 տոկոսը և այլ հողատեսքերի 20 տոկոսը,
2. բնակավայրերի հողերից՝ խառը կառուցապատման և ընդհանուր օգտագործման հողերի (հաշվառվում է համայնքի ղեկավարի կողմից),
3. հասարակական և այլ հողեր (հաշվառվում է համայնքի ղեկավարի կողմից` հողամասի սեփականատիրոջ/օգտագուծողի աջակցությամբ),
4. հատուկ պահպանվող տարածքների հողերը, (հաշվառվում է համայնքի ղեկավարի կողմից),
5. հատուկ նշանակության հողեր (հաշվառվում է համայնքի ղեկավարի կողմից),
6. անտառային հողերից՝ խոտհարքների 100 տոկոսը, արոտների 100 տոկոսը և այլ հողերի 20 տոկոսը:

8. Ծառածածկ տարածքների կազմում ընդգրկվում են հողային ֆոնդի.

 1) անտառային հողերից՝ անտառների 100 տոկոսը,

 2) հատուկ պահպանվող տարածքների հողեր (հաշվառվում է համայնքի ղեկավարի կողմից)։

9. Թփուտապատ տարածքների կազմում ընդգրկվում են հողային ֆոնդի ՝

1) անտառային հողերի թփուտների 100 տոկոսը,

 2) հատուկ պահպանվող տարածքների հողեր, (հաշվառվում է համայնքի ղեկավարի կողմից)։

10. Ջրածածկ տարածքների կազմում ընդգրկվում են հողային ֆոնդի ՝

1) ջրային հողերի 90 տոկոսը,

 2) հատուկ պահպանվող տարածքների (հաշվառվում է համայնքի ղեկավարի կողմից),

11. Բուսականությունից զուրկ տարածքների դասը բաժանվում է երկու խմբի՝ մարդածին (ձևավորված մարդու գործունեության արդյունքում) և բնածին (բնության կողմից ստեղծված):

1) Մարդածին, բուսականությունից զուրկ տարածքների ծածկույթը ներառում է հողային ֆոնդի՝

ա. բնակավայրի հողերի (բացառությամբ՝ տնամերձ և այգեգործական հողերի) բնակելի կառուցապատման հողերի 100 տոկոսը, տնամերձ և այգեգործական հողերի 40 տոկոսը, հասարակական կառուցապատման և այլ հողեր (հաշվառվում է համայնքի ղեկավարի կողմից` հողամասի սեփականատիրոջ/օգտագուծողի աջակցությամբ), խառը կառուցապատման ու ընդհանուր օգտագործման հողեր (հաշվառվում է համայնքի ղեկավարի կողմից` հողամասի սեփականատիրոջ/օգտագուծողի աջակցությամբ),

բ. արդյունաբերության, ընդերքօգտագործման և այլ արտադրական նշանակության օբյեկտների հողերի 100 տոկոսը,

գ. էներգետիկայի, կապի, տրանսպորտի, կոմունալ ենթակառուցվածքների օբյեկտների հողերի 100 տոկոսը,

դ. հատուկ նշանակության հողեր (հաշվառվում է համայնքի ղեկավարի կողմից),

ե. պահուստային հողերի 100 տոկոսը:

2) Բնածին բուսականությունից զուրկ տարածքների (լճերի ու գետերի ափեր, ավազոտներ, մերկ ժայռեր և մայր ապառներ) ծածկույթը ներառում է հողային ֆոնդի՝

ա. գյուղատնտեսական նշանակության այլ հողատեսքերի 80 տոկոսը,

բ. անտառային նշանակության այլ հողերի 80 տոկոսը,

գ. հատուկ պահպանվող տարածքների հողեր (հաշվառվում է համայնքի ղեկավարի կողմից),

դ. ջրային հողերի 10 տոկոսը:

12. Ցամաքային տարածքի ծածկույթի դասակարգումը կազմվում է յուրաքանչյուր տարվա հողային հաշվեկշռի կազմման ժամանակ՝ հողերի պետական հաշվառման տվյալ տարվա ընթացիկ տվյալների հիման վրա` հուլիսի 1-ի դրությամբ:

13. Համայնքի ղեկավարը կազմում է համայնքի ցամաքային տարածքի ծածկույթի դասակարգումը, այն համաձայնեցնում համայնքի ավագանու հետ և ոչ ուշ, քան մինչև յուրաքանչյուր տարվա հուլիսի 15-ը ներկայացնում համապատասխան մարզպետին (բացառությամբ Երևան քաղաքի): Համայնքի ղեկավարը ցամաքային տարածքի ծածկույթի դասակարգման հաշվառումն իրականացնելիս առաջնորդվում է համայնքի փաստացի հողօգտագործման վիճակից:

14. Մարզպետը ամփոփում է համայնքների ղեկավարների ներկայացրած ցամաքային տարածքի ծածկույթի դասակարգումը, կազմում մարզի ցամաքային տարածքի ծածկույթի դասակարգումը, իսկ Երևանի քաղաքապետը կազմում է Երևան քաղաքի հողային ծածկույթի դասակարգումը և ոչ ուշ, քան մինչև յուրաքանչյուր տարվա օգոստոսի 10-ը էլեկտրոնային կապի միջոցներով ներկայացվում է բնապահպանության նախարարություն:

15. Բնապահպանության նախարարությունը ամփոփում և վերլուծում է Հայաստանի Հանրապետության մարզպետների և Երևանի քաղաքապետի ներկայացրած ցամաքային տարածքի ծածկույթի դասակարգումը (օգտագործելով նաև տարածական պատկերների տվյալները), կազմում «Հայաստանի Հանրապետության ցամաքային տարածքի ծածկույթի դասակարգման մասին» Կառավարության որոշման նախագիծը և հողերի կառավարման լիազորված պետական մարմինների հետ համաձայնեցնելուց հետո, ոչ ուշ, քան մինչև յուրաքանչյուր տարվա նոյեմբերի 15-ը ներկայացնում է Կառավարություն:

16. Կառավարության կողմից «Հայաստանի Հանրապետության ցամաքային տարածքի ծածկույթի դասակարգման մասին» Կառավարության որոշման ուժի մեջ մտնելուց հետո համայնքների ղեկավարները, մարզպետները (Երևանի քաղաքապետը) ցամաքային տարածքի ծածկույթի հաստատված տվյալները թղթային և էլեկտրոնային տարբերակով պահում են համապատասխան հաշվառման թղթապանակում:

***Ձև***

**ԱՂՅՈՒՍԱԿ**

ՑԱՄԱՔԱՅԻՆ ՏԱՐԱԾՔԻ ԾԱԾԿՈՒՅԹԻ ԴԱՍԱԿԱՐԳՄԱՆ

Հեկտարներով

|  |
| --- |
| **1.Մշակովի հողերի դաս**  |
| **Հողային ֆոնդի կատեգորիաներ/գործառնական նշանակություն** |
| **Գյուղատնտեսական** | **Բնակավայրի** | **Անտառային** |
| **Վարելահողեր**(100%) | **Բազմամյա տնկարքներ**(100%) | **Բնակավայրի կառուցապատման** | **Վարելահողեր**(100%) |
| (տնամերձ 60%)  | (այգեգործական 60%) |
|  |  |  |  |  |
| **Ընդամենը՝** |
|  |
| **2. Մարգագետինների դաս**  |
| **Հողային ֆոնդի կատեգորիաներ/գործառնական նշանակություն** |
| **Գյուղատնտեսական** | **Բնակավայրի** | **Հատուկ պահպանվող տարածքների** | **Հատուկ նշանակության**  | **Անտառային** |
| **Խոտհարք-ներ** (100%)  | **Արոտա-վայրեր**(100%) | **Այլ հողա-տեսքեր**(20%) | **Խառը կառուցա-պատման** | **Ընդհանուր օգտագործ-ման**  | **Հասարակա-կան կառուցա-պատման** | **Այլ հողերի** | ------------ | ---------- | **Խոտհարկ-ներ** (100%) | **Արոտներ**(100%) | **Այլ հողատես-քեր** (20%) |
|   |  |  |  |  |  |  |  |  |  |  |  |
| **Ընդամենը՝** |
|  |
| **3. Ծառածածկ տարածքների դաս**  |
| **Հողային ֆոնդի կատեգորիաներ/գործառնական նշանակություն** |
| **Անտառային** | **Հատուկ պահպանվող տարածքների հողեր** |
| **Անտառների** (100%)  | -------------- |
|  |  |
| **Ընդամենը՝** |
|  |
| **4. Թփուտապատ տարածքների դաս**  |
| **Հողային ֆոնդի կատեգորիաներ/գործառնական նշանակություն** |
| **Անտառային** | **Հատուկ պահպանվող տարածքների հողեր** |
| **Թփուտների** (100%)  | -------------- |
|  |  |
| **Ընդամենը՝** |
|  |
| **5. Ջրածածկ տարածքների դաս**  |
| **Հողային ֆոնդի կատեգորիաներ/գործառնական նշանակություն** |
| **Ջրային հողեր**(90%) | **Հատուկ պահպանվող տարածքների հողեր** |
|  |  |
| **Ընդամենը՝** |
|  |
| **6. Բուսականությունից զուրկ տարածքների դաս**  |
| **Մարդածին**  | **Բնածին** |
| **Հողային ֆոնդի կատեգորիաներ/գործառնական նշանակություն** | **Հողային ֆոնդի կատեգորիաներ/գործառնական նշանակություն** |
| **Բնակավայրի****հողեր** | **Արդյունաբերության, ընդերքօգտագործ-ման և այլ արտադրական նշանակության**  | **Էներգետիկայի, կապի, տրանսպորտի, կոմունալ ենթա-կառուցվածքների**  | **Հատուկ նշանա-կության** | **Պահուս-տային**  | **Գյուղատն-տեսական** | **Անտառային**  | **Հատուկ պահպանվող տարածքների**  | **Ջրային**  |
| **Բնակելի կառուցապատման (առանց տնամերձ և այգեգոր-ծական հողերիի** **60 %) (**100%) | **Հասարա-կական կառուցա-պատման** | **Այլ հողերի** | **Խառը կառուցա-պատման** | **Ընդհանուր****օգագործ-ման** | (100%) | (100%) | ------ | (100%) | **Այլ հողատես-քեր**(80 %) | **Այլ հողեր**(80%) | ------ |  (10 %) |
|  |  |  |  |  |  |  |  |  |  |  |  |  |
| **Ընդամենը՝** |
| **Ընդամենը (1+2+3+4+5+6)՝** |